CELEX: 32018D1942
Language: el
Date: 2018-12-10 00:00:00
Title: Απόφαση (ΚΕΠΠΑ) 2018/1942 του Συμβουλίου, της 10ης Δεκεμβρίου 2018, που παρατείνει και τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)

11.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 314/56
               
            
         ΑΠΟΦΑΣΗ (ΚΕΠΠΑ) 2018/1942 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2018
         που παρατείνει και τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2012, το Συμβούλιο εξέδωσε την απόφαση 2012/389/ΚΕΠΠΑ (1) για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR).
                  
               
                     (2)
                  
                  
                     Στις 12 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2240 (2) που τροποποιεί την απόφαση 2012/389/ΚΕΠΠΑ. Η αποστολή μετονομάστηκε σε EUCAP Somalia και η εντολή της παρατάθηκε έως τις 31 Δεκεμβρίου 2018.
                  
               
                     (3)
                  
                  
                     Στις 15 Φεβρουαρίου 2018, το Συμβούλιο εξέδωσε την απόφαση (ΚΕΠΠΑ) 2018/226 (3) που τροποποιεί την απόφαση 2012/389/ΚΕΠΠΑ και προβλέπει ποσό δημοσιονομικής αναφοράς για την περίοδο ως την 31η Δεκεμβρίου 2018.
                  
               
                     (4)
                  
                  
                     Μετά τη συνολική και συντονισμένη στρατηγική επανεξέταση της δράσης της ΚΠΑΑ στη Σομαλία και στο Κέρας της Αφρικής, η Επιτροπή Πολιτικής και Ασφάλειας συμφώνησε να τροποποιήσει την εντολή της αποστολής και να την παρατείνει ως τις 31 Δεκεμβρίου 2020.
                  
               
                     (5)
                  
                  
                     Συνεπώς, η απόφαση 2012/389/ΚΕΠΠΑ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/389/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 3 παράγραφος 1, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    επιδιώκει τους στόχους αυτούς υποστηρίζοντας τις σομαλικές αρχές στο να αναπτύξουν την αναγκαία νομοθεσία και να ιδρύσουν δικαστικές αρχές, και παρέχοντας την απαραίτητη καθοδήγηση, συμβουλές, κατάρτιση και εξοπλισμό στους φορείς της Σομαλίας που είναι επιφορτισμένοι με την επιβολή της μη στρατιωτικής ναυτιλιακής νομοθεσίας και συμβουλές για θέματα πολιτικής, διοίκησης, ελέγχου και συντονισμού στο Υπουργείο Εσωτερικής Ασφάλειας και στην αστυνομία ώστε να υποστηρίξει πρωτοβουλίες της Ένωσης και των διεθνών εταίρων.»,
                                 
                              
                  
                        2)
                     
                     
                        στο άρθρο 13 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες της αποστολής EUCAP Somalia, για την περίοδο από την 1η Ιανουαρίου 2019 έως την 31η Δεκεμβρίου 2020, ανέρχεται σε 66 100 000 EUR.»,
                     
                  
                        3)
                     
                     
                        στο άρθρο 16, η δεύτερη περίοδος αντικαθίσταται από το ακόλουθο κείμενο:
                        «Εφαρμόζεται μέχρι τις 31 Δεκεμβρίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 10 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Απόφαση 2012/389/ΚΕΠΠΑ, της 16ης Ιουλίου 2012, για την αποστολή της Ευρωπαϊκής Ένωσης για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 187 της 17.7.2012, σ. 40).
         
            (2)  Απόφαση 2016/2240/ΚΕΠΠΑ, της 12ης Δεκεμβρίου 2016, που τροποποιεί την απόφαση 2012/389/ΚΕΠΠΑ για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
         
            (3)  Απόφαση (ΚΕΠΠΑ) 2018/226 του Συμβουλίου της 15ης Φεβρουαρίου 2018 που τροποποιεί την απόφαση 2012/389/ΚΕΠΠΑ σχετικά με την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 43 της 16.2.2018, σ. 15).